ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી 7 ઓક્ટોબરના રોજ PM CARES હેઠળ સ્થાપિત પીએસએ ઓક્સિજન પ્લાન્ટ રાષ્ટ્રને સમર્પિત કરશે
પ્રધાનમંત્રી 35 રાજ્યો અને કેન્દ્રશાસિત પ્રદેશોમાં 35 PSA ઓક્સિજન પ્લાન્ટ્સને સમર્પિત કરશે
PSA ઓક્સિજન પ્લાન્ટ્સ હવે દેશના તમામ જિલ્લાઓમાં શરૂ કરવામાં આવશે
પ્રધાનમંત્રી શ્રી નરેન્દ્ર મોદી 7 ઓક્ટોબર, 2021ના રોજ સવારે 11 વાગ્યે AIIMS ઋષિકેશ, ઉત્તરાખંડમાં યોજાનારા કાર્યક્રમમાં 35 રાજ્યો અને કેન્દ્રશાસિત પ્રદેશોમાં PM CARES હેઠળ સ્થાપિત 35 પ્રેશર સ્વિંગ એડસોર્પ્શન  ઓક્સિજન પ્લાન્ટ્સ રાષ્ટ્રને સમર્પિત કરશે. આ સાથે, દેશના તમામ જિલ્લાઓમાં હવે PSA ઓક્સિજન પ્લાન્ટ શરૂ કરવામાં આવશે. આ પ્રસંગે પ્રધાનમંત્રી સભાને પણ સંબોધિત કરશે.
અત્યાર સુધીમાં, સમગ્ર દેશમાં PM CARES હેઠળ કુલ 1224 PSA ઓક્સિજન પ્લાન્ટ્સને ભંડોળ પૂરું પાડવામાં આવ્યું છે, જેમાંથી 1100થી વધુ પ્લાન્ટ્સ કાર્યરત થયા છે, જે પ્રતિદિન 1750 MT ઓક્સિજનનું ઉત્પાદન પૂરું પાડે છે. કોવિડ -19 રોગચાળાના આગમનથી ભારતની મેડિકલ ઓક્સિજન પેદા કરવાની ક્ષમતા વધારવા માટે સરકાર દ્વારા લેવાયેલા સક્રિય પગલાંનું તે પ્રમાણ છે.
ડુંગરાળ વિસ્તારો, ટાપુઓ અને મુશ્કેલ ભૂપ્રદેશ ધરાવતા પ્રદેશોના જટિલ પડકારોનો સામનો કરતી વખતે દેશના દરેક જિલ્લામાં PSA ઓક્સિજન પ્લાન્ટ શરૂ કરવાનો પ્રોજેક્ટ અમલમાં મૂકાયો હતો.
7,000થી વધુ કર્મચારીઓને તાલીમ આપીને આ પ્લાન્ટ્સનું સંચાલન અને જાળવણી સુનિશ્ચિત કરવામાં આવી છે. તેઓ એકીકૃત વેબ પોર્ટલ દ્વારા તેમની કામગીરી અને પ્રદર્શનની વાસ્તવિક સમયની દેખરેખ માટે એમ્બેડેડ ઇન્ટરનેટ ઓફ થિંગ્સ  ઉપકરણ સાથે આવે છે.
આ પ્રસંગે કેન્દ્રીય આરોગ્ય મંત્રી સાથે ઉત્તરાખંડના રાજ્યપાલ અને મુખ્યમંત્રી ઉપસ્થિત રહેશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ઓસ્ટ્રેલિયાના સિડનીમાં ભારતીય સમુદાય સાથે પ્રધાનમંત્રીની વાતચીત
પ્રધાનમંત્રી શ્રીએ ઑસ્ટ્રેલિયાના પ્રધાનમંત્રી મહામહિમ શ્રી એન્થોની આલ્બાનીસ સાથે 23 મે 2023ના રોજ સિડનીમાં ક્યુડોસ બેંક એરેના ખાતે ભારતીય સમુદાયના સભ્યોના વિશાળ મેળાવડાને સંબોધન કર્યું અને તેમની સાથે વાર્તાલાપ કર્યો.
ભારતીય ડાયસ્પોરા, જેમાં વિદ્યાર્થીઓ, સંશોધકો, વ્યાવસાયિકો અને વેપારી વ્યક્તિઓનો સમાવેશ થાય છે, તેમણે આ કાર્યક્રમમાં ખૂબ જ ઉત્સાહ સાથે ભાગ લીધો હતો. આ કાર્યક્રમમાં ઓસ્ટ્રેલિયાના અનેક મંત્રીઓ, સંસદ સભ્યો અને અન્ય મહાનુભાવોએ પણ ભાગ લીધો હતો.
બંને પ્રધાનમંત્રીઓએ સંયુક્તપણે પશ્ચિમ સિડનીના પેરામાટ્ટામાં હેરિસ પાર્કમાં બાંધવામાં આવનાર 'લિટલ ઈન્ડિયા' ગેટવે માટે શિલાન્યાસનું અનાવરણ કર્યું, જે વિશાળ ભારતીય સમુદાયનું ઘર છે.
પ્રધાનમંત્રી મોદીએ તેમના સંબોધનમાં, ભારત અને ઑસ્ટ્રેલિયા વચ્ચેના ગાઢ ઐતિહાસિક સંબંધોના પાયા તરીકે "પરસ્પર વિશ્વાસ અને પરસ્પર આદર" પર પ્રકાશ પાડ્યો હતો અને બંને દેશોને બાંધતા અસંખ્ય ઘટકો પર ભાર મૂક્યો હતો. તેમણે ભારતીય સમુદાયના યોગદાન અને સફળતાની પ્રશંસા કરી હતી. ઓસ્ટ્રેલિયા, તેમને ભારતના સાંસ્કૃતિક અને બ્રાન્ડ એમ્બેસેડર તરીકે ઓળખાવે છે.
પ્રધાનમંત્રીએ વૈશ્વિક સ્તરે ભારતની વધતી જતી સિદ્ધિઓની રૂપરેખા આપી હતી અને નોંધ્યું હતું કે વિશ્વને ભારતની સફળતાની વાર્તાઓમાં વધુને વધુ રસ છે. તેમણે ભારત અને ઑસ્ટ્રેલિયા વચ્ચેના ગાઢ સંબંધો પર પ્રકાશ પાડ્યો અને જાહેરાત કરી કે બ્રિસ્બેનમાં ભારતીય કોન્સ્યુલેટ ખોલવામાં આવશે.
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 118.44 કરોડ લોકોને રસી આપવામાં આવી
સાજા થવાનો દર હાલમાં 98.33% નોંધાયો, માર્ચ 2020 પછીથી સૌથી વધુ
છેલ્લા 24 કલાકમાં 10,949 દર્દીઓ સાજા થયા, કુલ વધીને 3,39,57,698 દર્દીઓ સાજા થયા
છેલ્લા 24 કલાકમાં ભારતમાં 9,283 નવા કેસ નોંધાયા
ભારતમાં સક્રિય કેસનું ભારણ 1,11,481 થયું, 537 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.32% છે, માર્ચ 2020 પછી સૌથી ઓછા
દૈનિક પોઝિટિવીટી દર 0.80% પહોંચ્યો, છેલ્લા 51 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 61 દિવસથી 2% કરતા ઓછો થઈ ગયો છે, હાલમાં 0.93% છે
કુલ 63.47 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 185
PIB Headquarters
ફિયોના નવા અધ્યક્ષ શ્રી ગણેશકુમાર ગુપ્તાએ ચાલુ નાણાકીય વર્ષ માં 500 અરબ ડૉલરની નિકાસનું લક્ષ્ય રાખ્યું
અમદાવાદ, 04-04-2017
ફિયોના નવા અધ્યક્ષ શ્રી ગણેશકુમાર ગુપ્તાએ ચાલુ નાણાંકીય વર્ષ 2017-18માં 500 અરબ ડૉલરની નિકાસનું લક્ષ્ય રાખ્યું છે. આમાં વસ્તુઓની નિકાસની ભાગીદારી 315 અબજ ડૉલર અને 150 અરબ ડૉલર સેવા નિકાસની રહેશે. ફેડરેશનને આશા છે કે નાણા વર્ષ 2016-17માં નાણાં વર્ષ 2015-16ના 262 અરબ ડૉલરની નિકાસની સામે 270-275 અરબ ડૉલરની નિકાસ થઈ શકે છે. નાણાં વર્ષ 2016-17ની નિકાસમાં આ પહેલાના નાણા વર્ષની સામે 3-4 ટકાની વૃદ્ધિની આશા છે.
ફિયોએ આશા વ્યક્ત કરી છે કે નાણાં વર્ષ 2016-17માં સેવા નિકાસ 160 અરબ ડૉલરના સ્તરને પાર કરી શકે છે. ફિયોના નવા અધ્યક્ષ શ્રી જે. કે. ગુપ્તાનું માનવું છે કે આપણે લોકો વસ્તુઓની નિકાસમાં 300 અરબ ડૉલરના સ્તરને પહેલા પણ પાર કરી ચૂક્યા છે. એવામાં આપણે પૂર્વના છ માસ ખાસ કરીને ફેબ્રુઆરીમાં 17.5 ટકાની વૃદ્ધિ જોતાં નિકાસને મજબૂતીની સાથે આગળ વધારવાની દિશામાં કાર્ય કરવું જોઈએ.
શ્રી ગુપ્તાનું એ પણ માનવું છે કે જીએસટીના નવા કાર્યકાળમાં રોકડ નિકાસકારો માટે મુખ્ય પડકાર હશે, જેના માટે નિકાસ પર ખાસ ધ્યાન આપવાની જરૂર છે. તેમણે કહ્યું કે વિદેશ વ્યાપાર નીતિની થનારી સમીક્ષામાં નિકાસની પ્રોડક્ટ બાસ્કેટમાં એ હાઈ-ટેક ઉત્પાદકોનો સમાવેશ કરવાની જરૂર છે જેની વિશ્વ વ્યાપારમાં ભારતની ભાગીદારી લગભગ ઓછી છે, જેથી આંતરરાષ્ટ્રીય બજારમાં પ્રતિસ્પર્ધા કરી શકાય.
AP/J.Khunt/GP
(Visitor Counter : 26
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્ર સરકારમાં મંત્રી તરીકે શપથ લેનારા તમામ લોકોને અભિનંદન પાઠવ્યા છે
પ્રધાનમંત્રી શ્રી નરેન્દ્ર મોદીએ આજે મહારાષ્ટ્ર સરકારમાં મંત્રી તરીકે શપથ ગ્રહણ કરનારા તમામ લોકોને અભિનંદન પાઠવ્યા છે.
એક ટ્વીટમાં, પ્રધાનમંત્રી કહ્યું;
"આજે મહારાષ્ટ્ર સરકારમાં મંત્રી તરીકે શપથ લેનારા તમામને અભિનંદન. આ ટીમ વહીવટી અનુભવ અને સુશાસન આપવાના જુસ્સાનું ઉત્તમ મિશ્રણ છે. રાજ્યના લોકોની સેવા કરવા માટે તેમને મારી શુભેચ્છાઓ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 215.47 કરોડને પાર
12-14 વર્ષની વય જૂથ માટે 4.06 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 46,347
છેલ્લા 24 કલાકમાં 4,369 દૈનિક નવા કેસ નોંધાયા
સાજા થવાનો દર હાલમાં 98.71%
સાપ્તાહિક પોઝિટિવિટી દર 1.73%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 215.47 Cr  ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.06 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,14,622
|
|
બીજો ડોઝ
|
|
1,01,11,916
|
|
સાવચેતી ડોઝ
|
|
68,86,334
|
|
FLWs
|
|
પ્રથમ ડોઝ
|
|
1,84,35,721
|
|
બીજો ડોઝ
|
|
1,77,07,583
|
|
સાવચેતી ડોઝ
|
|
1,34,02,405
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
4,06,61,253
|
|
બીજો ડોઝ
|
|
3,09,34,509
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,18,08,980
|
|
બીજો ડોઝ
|
|
5,26,90,705
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
56,09,46,132
|
|
બીજો ડોઝ
|
|
51,45,06,446
|
|
સાવચેતી ડોઝ
|
|
7,89,02,647
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,39,70,977
|
|
બીજો ડોઝ
|
|
19,66,63,795
|
|
સાવચેતી ડોઝ
|
|
4,20,29,173
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,76,28,284
|
|
બીજો ડોઝ
|
|
12,29,40,398
|
|
સાવચેતી ડોઝ
|
|
4,41,38,813
|
|
સાવચેતી ડોઝ
|
|
18,53,59,372
|
|
કુલ
|
|
2,15,47,80,693
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 46,347 થયો છે. દેશના કુલ પોઝિટિવ કેસના 0.1% સક્રિય કેસ છે.
પરિણામે, ભારતનો રિકવરી રેટ 98.71% છે. છેલ્લા 24 કલાકમાં 5,178 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,39,30,417 છે.
છેલ્લા 24 કલાકમાં 4,369 નવા કેસ નોંધાયા છે.
છેલ્લા 24 કલાકમાં કુલ 3,50,468 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 88.99 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.73% છે અને દૈનિક સકારાત્મકતા દર 1.25% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
નાણા મંત્રાલય
DRIની કાર્યવાહીથી સુરત એરપોર્ટ પરથી 1.66 કરોડની કિંમતનું 3.17 કિલો દાણચોરીનું સોનું જપ્ત કરવામાં આવ્યું
એક મોટા ઘટનાક્રમમાં, ડિરેક્ટોરેટ ઓફ રેવન્યુ ઈન્ટેલિજન્સ ની કાર્યવાહીના પરિણામે રૂ. 1.66 કરોડની કિંમતનું 3.17 કિલો સોનું જપ્ત કરવામાં આવ્યું છે. નવેમ્બર, 2022માં સુરત ઈન્ટરનેશનલ એરપોર્ટ પરથી ભારતમાં દાણચોરી કરવાનો પ્રયાસ કરવામાં આવ્યો હતો.
DRI ના અધિકારીઓ દ્વારા વિકસિત ચોક્કસ બાતમીના આધારે, 09.11.2022ના રોજ શારજાહથી સુરત મુસાફરી કરી રહેલા 3 મુસાફરો ને સુરત ઇન્ટરનેશનલ એરપોર્ટ પર અટકાયતમાં લેવામાં આવ્યા હતા અને તેની તપાસ કરવામાં આવી હતી. ઉપરોક્ત મુસાફરોની વિગતવાર તપાસ અને એક્સ-રે સ્કેનિંગ પર, કુલ 7 સોનાની પેસ્ટ કેપ્સ્યુલ તેમના શરીરમાં છુપાવેલી જોવા મળી હતી જેમાંથી 1941.28 ગ્રામ વિદેશી મૂળનું સોનું મળી આવ્યું હતું અને જપ્ત કરવામાં આવ્યું હતું. તેની બજાર કિંમત રૂ. 1.03 કરોડ નક્કી કરવામાં આવી હતી.
અગાઉ, DRI દ્વારા સમાન કાર્યવાહીને કારણે 02.11.2022ના રોજ શારજાહથી સુરત તરફ મુસાફરી કરી રહેલા 2 મુસાફરોને અટકાવવામાં આવ્યા હતા અને તેમની સંપૂર્ણ તપાસ કરવામાં આવી હતી, જેમના પર કેપ્સ્યુલ સ્વરૂપમાં અને અન્ડરવેરમાં તેમના શરીરમાં સોનાની પેસ્ટ છુપાવેલી જોવા મળી હતી. આ કેસમાં રિકવર કરાયેલ અને જપ્ત કરાયેલ કુલ સોનું 1.23 કિલો હતું જેની કિંમત રૂ. 63.25 લાખ હતી.
ગુજરાતમાં આ નાણાકીય વર્ષમાં ડીઆરઆઈએ હંમેશા સોનાની દાણચોરી પર કડક નજર રાખી છે અને અત્યાર સુધીમાં રૂ. 18.10 કરોડની કિંમતનું 33.735 કિલોગ્રામ જપ્ત કર્યું છે. તદુપરાંત, ગુજરાતમાં આગામી વિધાનસભાની ચૂંટણીઓ અને આદર્શ આચારસંહિતા લાગુ થતાં પહેલાં ડીઆરઆઈ દ્વારા સોનાની દાણચોરી પર ધ્યાન કેન્દ્રિત કરવામાં આવ્યું છે.
YP/GP/JD
(Visitor Counter : 95
માર્ગ પરિવહન અને રાજમાર્ગ મંત્રાલય
માર્ગ મંત્રાલયે પોતાની વેબસાઈટ ઉપર ઢાબાઓ અને ટ્રક રીપેરીંગ દુકાનોની યાદી ધરાવતું ડેશબોર્ડ શરુ કર્યું
માર્ગ વાહનવ્યવહાર અને ધોરીમાર્ગ  મંત્રાલય દ્વારા જુદા જુદા સંસ્થાનો જેવા કે NHAI, રાજ્યો, ઓઈલ ઉત્પાદન કરતી કંપનીઓ વગેરે દ્વારા સમગ્ર દેશમાં ઉપલબ્ધ ઢાબાઓ અને ટ્રક રિપેરિંગ દુકાનોની યાદી પૂરી પાડવા માટે પોતાની વેબસાઈટ ઉપર ડેશબોર્ડ લીંકનું નિર્માણ કરવામાં આવ્યું છે. આ યાદીને https://morth.nic.in/dhabas-truck-repair-shops-opened-during-covid-19 ની ઉપર જોઈ શકાય છે. તેનો ઉદ્દેશ્ય કોવિડ-19ની મહામારીને નાથવા માટે જાહેર કરવામાં આવેલ લોકડાઉનના વર્તમાન પડકારજનક સમય દરમિયાન જરૂરી માલસામાન પહોંચાડવા માટે દેશના એક સ્થળેથી બીજા સ્થળ વચ્ચે મુસાફરી કરી રહેલા ટ્રક/સામાન વાહક ડ્રાઈવર અને ક્લીનર્સને તેમના આવાગમનમાં સુવિધા પૂરી પાડવાનો છે. માહિતી પૂરી પાડવા માટે જુદા જુદા હિતધારકો ખાસ કરીને રાજ્યો/ કેન્દ્ર શાસિત પ્રદેશો, ઓઈલ માર્કેટિંગ કંપનીઓ  વગેરેની સાથે સતત સંપર્ક જાળવવામાં આવે છે જે ત્યારબાદ MoRTHની વેબસાઈટ ઉપર ડેશબોર્ડ લીંક ઉપર અપડેટ કરવામાં આવે છે.
ડ્રાઈવરો/ ક્લીનર્સને ધોરીમાર્ગો ઉપર ઢાબાઓ અને રીપેરીંગની દુકાનો વિષેની માહિતી શોધવા માટે મદદ કરવા માટે NHAIનો એક કેન્દ્રીય ફોન નંબર 10૩૩ પણ જવાબ આપવા માટે ચાલુ કરવામાં આવ્યો છે.
અત્રે ઉલ્લેખનીય છે કે માલસામાનની હેરફેરની શ્રુંખલામાં રહેલ આ ઢાબાઓ અને રિપેરિંગ દુકાનો, ડ્રાઈવર, ક્લીનર્સ અથવા અન્ય કોઇપણ વ્યક્તિએ તમામ જરૂરી સાવચેતીઓ અને સામાજિક અંતર, માસ્કનો ઉપયોગ, સ્વચ્છતા વગેરે જેવી તમામ જોગવાઈઓનું કડકપણે પાલન કરવાનું રહેશે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ જાપાનમાં નીચલા ગૃહમાં ચૂંટણીમાં જીતવા બદલ મહામહિમ ફુમિયો કિશિદાને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ જાપાનમાં નીચલા ગૃહમાં ચૂંટણી જીતવા બદલ મહામહિમ ફુમિયો કિશિદાને અભિનંદન પાઠવ્યા હતા.
પ્રધાનમંત્રીએ એક ટ્વીટમાં કહ્યું;
“જાપાનમાં નીચલા ગૃહમાં ચૂંટણી જીતવા માટે @kishida230ને હૃદયપૂર્વક અભિનંદન. આપણી વિશેષ વ્યૂહાત્મક અને વૈશ્વિક ભાગીદારીને વધુ મજબૂત કરવા અને ઈન્ડો-પેસિફિક ક્ષેત્ર અને તેનાથી આગળ શાંતિ અને સમૃદ્ધિ માટે સાથે મળીને કામ કરવા માટે આતુર છીએ.
SD/GP/JD
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે મેઘાલયના પશ્ચિમ ગારો હિલ્સમાં પૂરને કારણે થયેલ જાનહાનિ અંગે દુઃખ વ્યક્ત કર્યું
કેન્દ્રીય ગૃહમંત્રીએ મેઘાલયના મુખ્યમંત્રી શ્રી કોનરડ સંગમા સાથે વાત કરી અને તેમને કેન્દ્ર સરકાર તરફથી તમામ સંભવિત મદદનું આશ્વાસન આપ્યું હતું.
શ્રી અમિત શાહે કહ્યું કે, રાષ્ટ્ર આ મુશ્કેલ સમયમાં નિશ્ચિતપણે મેઘાલયના લોકોની સાથે છે.
કેન્દ્રીય ગૃહમંત્રી શ્રી અમિત શાહે મેઘાલયના પશ્ચિમ ગારો હિલ્સમાં પૂરને કારણે થયેલ જાનહાનિ અંગે દુઃખ વ્યક્ત કર્યું હતું. કેન્દ્રીય ગૃહમંત્રીએ એક ટવીટમાં જણાવ્યું હતું કે, “મેં મુખ્યમંત્રી શ્રી કોનરડ સંગમા સાથે વાત કરી છે અને તેમને કેન્દ્ર સરકાર તરફથી તમામ સંભવિત મદદની ખાતરી આપી છે.”
શ્રી અમિત શાહે કહ્યું કે "રાષ્ટ્ર આ મુશ્કેલ સમયમાં નિશ્ચિતપણે મેઘાલયના લોકોની સાથે છે."
DS/GP/BT
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 162.26 કરોડ લોકોને રસી આપવામાં આવી
- ભારતમાં સક્રિય કેસનું ભારણ 22,49,335 થયું
- સક્રિય કેસનું ભારણ હાલમાં 5.69% છે
- સાજા થવાનો દર હાલમાં 93.07% નોંધાયો
- છેલ્લા 24 કલાકમાં 2,43,495 દર્દીઓ સાજા થયા, કુલ વધીને 3,68,04,145 દર્દીઓ સાજા થયા
- છેલ્લા 24 કલાકમાં ભારતમાં 3,06,064 નવા કેસ નોંધાયા
- દૈનિક પોઝિટિવીટી દર 20.75% પહોંચ્યો
- સાપ્તાહિક પોઝિટિવીટી દર હાલમાં 17.03% છે
- કુલ 71.69 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 14,74,753 ટેસ્ટ કરાયા
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
ભારતનું સંચિત કોવિડ-19 રસીકરણ કવરેજ લગભગ 162.26 કરોડને પાર
વિગતઃ https://www.pib.gov.in/PressReleasePage.aspx?PRID=1792059
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગતઃ https://www.pib.gov.in/PressReleasePage.aspx?PRID=1792053
Tweet Links:
SD/GP/JD
(Visitor Counter : 169
પ્રધાનમંત્રીનું કાર્યાલય
પ્રધાનમંત્રીએ તમિલનાડુના વિરુધુનગરમાં ફટાકડા ફેક્ટરીમાં આગ લાગવા અંગે દુઃખ વ્યક્ત કર્યુ; મૃતકો માટે સહાય જાહેર કરી
પ્રધાનમંત્રી શ્રી નરેન્દ્ર મોદીએ તમિલનાડુના વિરુધુનગરમાં ફટાકડા ફેક્ટરીમાં આગ લાગવા અંગે દુઃખ વ્યક્ત કર્યુ છે અને પીડિતો માટે સહાય જાહેર કરી છે.
પ્રધાનમંત્રીએ ટ્વીટ કર્યુ કે, ‘તમિલનાડુના વિરુધુનગરમાં એક ફટાકડાની ફેક્ટરીમાં આગ લાગવાથી દુઃખ થયું છે. દુઃખની આ પળે, મારી સંવેદના શોકમગ્ન પરિવારોની સાથે છે. મને આશા છે કે ઘાયલો ઝડપથી સ્વસ્થ થશે. અધિકારીઓ ઘટના સ્થળે કાર્ય કરી રહ્યા છે.
તમિલનાડુના વિરુધુનગરમાં ફટાકડાની એક ફેક્ટરીમાં આગ લાગવાથી મૃત્યુ પામેલા લોકોના પરિજનો માટે પીએમએનઆરએફમાંથી રૂ. 2 લાખની સહાય મંજૂર કરવામાં આવી છે. જ્યારે ગંભીર રીતે ઘાયલ લોકોને રૂ. 50000ની સહાય આપવામાં આવશે.’
SD/GP/JD
(
વિજ્ઞાન અને ટેકનોલોજી મંત્રાલય
JNCASR દ્વારા વિકસાવવામાં આવેલું કોટિંગ ચેપના પ્રસરણ સામે રક્ષણ આપી શકે છે
વિજ્ઞાન અને ટેકનોલોજી વિભાગ હેઠળની સ્વાયત્ત સંસ્થા જવાહરલાલ નહેરુ સેન્ટર ફોર એડવાન્સ્ડ સાયન્ટિફિક રિસર્ચ એ વન-સ્ટેપ ક્યોરેબલ એન્ટિ-માઈક્રોબિયલ કોટિંગ વિકસાવ્યું છે, જેને ટેક્સ્ટાઈલ, પ્લાસ્ટિક વગેરે જેવી વિવિધ સપાટીઓ ઉપર ચોપડવાથી કોવિડ 19 સહિતના અનેક પ્રકારના વિષાણુઓ નાશ પામી શકે છે.
આ સહસંયોજક કોટિંગનું સંશોધન પત્ર એપ્લાઇડ મટિરિયલ એન્ડ ઈન્ટરફેસીઝ નામની જર્નલમાં પ્રકાશિત થયું છે. કોટિંગ ઈન્ફ્લુએન્ઝાના વાયરસને સંપૂર્ણપણે નષ્ટ કરે છે, તેમજ તે મેથિલિલિન-રેઝિસ્ટન્સ સ્ટેફિલોકોકસ ઓરિયસ અને ફ્લુકોનાજોલ-રેઝિસ્ટન્ટ સી. આલ્બિકન્સ એપીપી સહિતના રોગકારક સૂક્ષ્મ જંતુઓ અને ફૂગનો પણ નાશ કરે છે.
સાર્સ-સીઓવી-2નો રોગચાળો ફાટી નીકળવાથી વૈશ્વિક જાહેર આરોગ્યને પ્રચંડ ફટકો પડ્યો છે. ઈન્ફ્લુએન્ઝાની માફક કોરોના વાયરસ પણ આવરણ ધરાવતો વાયરસ છે. એટલે, એવું છે કે આ કોટિંગ સાર્સ-સીઓવી-2 સંપર્કમાં આવતાં તેને નિષ્ક્રિય બનાવશે અને વિવિધ સપાટીઓ ઉપર તેને ચોપડવામાં આવે તો ચેપ અટકાવવામાં સહાયરૂપ બની શકે છે.
સંશોધકોએ જણાવ્યું છે કે “આજ સુધીમાં અમારી જાણકારીમાં તમામ વિષાણુઓ, સૂક્ષ્મ જંતુઓ અને ફૂગનો નાશ કરતું હોય તેવું સહસંયોજક કોટિંગ નથી.” આ કોટિંગ વિવિધ સપાટીઓ ઉપર લગાવી શકાશે અને તેની સુગમતા અને મજબૂતાઈ કોટિંગની ખરીદી માટે કૌશલ્ય ધરાવતા કર્મચારીઓની જરૂરિયાત નાબૂદ કરશે.
વિકસાવવામાં આવેલા મોલેક્યુલ્સ  યુવી ઈરેડિયેશનને કારણે વિવિધ સપાટીઓ સાથે તે રાસાયણિક ક્રોસ-લિન્કની ક્ષમતા ધરાવે છે. કોટિંગ રોગકારક જંતુઓ ના પટલ સાથે સંપર્કમાં આવતાં તે જંતુઓને નિષ્ક્રિય બનાવે છે.
વિવિધ સપાટીઓ ઉપર માઈક્રોબિયલ એટેચમેન્ટ અને તેના કોલોની ફોર્મેશન જીવલેણ વિષાણુઓના લોકોમાં પ્રસરણમાં તેમજ આરોગ્ય સંભાળની વ્યવસ્થામાં મહત્ત્વની ભૂમિકા ભજવે છે. આ વાતને ધ્યાનમાં રાકીને રોજિંદા જીવનમાં વપરાશમાં આવતી વિશાળ સપાટીઓ તેમજ હોસ્પિટલ વગેરે જેવાં તબીબી માળખાંઓનું કોટિંગ દ્વારા આવરણ કરવાનો સરળ અભિગમ વિકસાવવામાં આવ્યો હતો.
સોલ્વન્ટ્સ ની વિશાળ શ્રેણીમાં ની મહત્તમ દ્રાવ્યતાને ધ્યાનમાં રાખીને અને સરળ શુદ્ધિકરણ તેમજ ઉચ્ચ ઉપજ સાથે નાણાંકીય પરવડે તેવી ત્રણથી ચાર પગલાંની રાસાયણિક વ્યૂહરચનાને ધ્યાનમાં રાખીને આ મોલેક્યુલ્સ બનાવવામાં આવ્યાં હતાં. તે પછી કણ, પોલિયુરેથિન, પોલીપ્રોપિલિન, પોલિસ્ટરીન વગેરે જેવા જુદા-જુદા સબસ્ટ્રેટ્સ ઉપર મોલેક્યુલ્સ સ્થિર કરવામાં આવ્યા હતા, જે આપણે આપણી આસપાસ જોયેલી મોટાભાગની વસ્તુઓનું નિર્માણ કરે છે. ટૂંકમાં, કાપડ ઉપર કોટિંગ માટે તેને સંયોજનોના પ્રવાહી દ્રાવણમાં બોળવામાં આવ્યું હતું, જ્યારે અન્ય ચીજો માટે એથેનોલિક સબસ્ટ્રેટ્સને તે ચીજોની ઉપર ચોપડવામાં આવ્યું હતું અને પછી યુવી ઈરેડિયેશન કરાયું હતું. કોટિંગ બાદ સપાટીઓ જંતુમુક્ત, ફૂગમુક્ત અને વિષાણુમુક્ત બની કે નહીં, તેનું મૂલ્યાંકન કરાયું હતું.
તાજેતરની કોરોના વાયરસ દ્વારા ફેલાયેલી મહામારીને ધ્યાનમાં રાખીને જો વાયરસ સક્રિય જણાય તો મોલેક્યુલ્સને સીઆરઓ  મારફતે મોટા પ્રમાણમાં સંશ્લેષિત કરી શકાય છે અને ખાનગી સંસ્થાઓના સહયોગ સાથે માસ્ક, હાથમોજાં, ઝભ્ભા  વગેરે જેવાં વિવિધ વ્યક્તિગત રક્ષણાત્મક સાધનો ઉપર તેનું કોટિંગ કરી શકાય છે. હોસ્પિટલમાં મળી આવતાં અથવા અસામાન્ય ચેપ ટાળવા માટે આ મોલેક્યુલ્સ અન્ય તબીબી ઉપકરણો અને સાધનો ઉપર પણ લગાડી શકાય છે.
RP
નાણા મંત્રાલય
મંત્રીમંડળે મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડના એફડીઆઇ પ્રસ્તાવને ભારતમાં રૂ. 15000 કરોડના રોકાણની દરખાસ્ત સાથે મંજૂરી આપી
રોકાણ ઇન્ફ્રાસ્ટ્રક્ચર અને બાંધકામ ક્ષેત્ર માટે અને એરપોર્ટ ક્ષેત્ર માટે પણ મોટું પ્રોત્સાહન આપશે
તાજેતરમાં જાહેર કરેલી રાષ્ટ્રીય મુદ્રીકરણ પાઇપલાઇન  ને એક નોંધપાત્ર પ્રોત્સાહન, કારણ કે તે અસ્કયામતોને સંભાળવા સહિત રાજ્યની માલિકીની માળખાકીય સંપત્તિઓ ભાડે આપવા માટે મદદ કરશે
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની મંત્રીમંડળીય સમિતિએ મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડમાં ₹ 15,000 કરોડ સુધીના રોકાણના એફડીઆઇ પ્રસ્તાવને મંજૂરી આપી છે. ભારતીય રોકાણ હોલ્ડિંગ ખાસ કરીને ઇન્ફ્રાસ્ટ્રક્ચર અને બાંધકામ-વિકાસ ક્ષેત્રોમાં રોકાણના હેતુ માટે સંકળાયેલું છે જેમાં એરપોર્ટ ક્ષેત્ર અને ઉડ્ડયન સંબંધિત વ્યવસાયો અને સેવાઓમાં ડાઉનસ્ટ્રીમ રોકાણ સાથે પરિવહન અને લોજિસ્ટિક્સ વગેરે સામેલ હોઈ શકે છે. આ રોકાણમાં બેંગલોર ઇન્ટરનેશનલ એરપોર્ટ લિમિટેડનો હિસ્સો એન્કોરેજને ટ્રાન્સફર કરવા, અને મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડમાં 2726247 ઓન્ટારિયો ઇન્ક દ્વારા રૂ. 950 કરોડના રોકાણનો સમાવેશ થાય છે. જે OAC ની સંપૂર્ણ માલિકીની પેટાકંપની છે જે કેનેડાની સૌથી મોટી વ્યાખ્યાયિત લાભ પેન્શન યોજનાઓમાંની એક OMERS ના સંચાલક છે.
આ રોકાણ ઇન્ફ્રાસ્ટ્રક્ચર અને બાંધકામ ક્ષેત્રે અને એરપોર્ટ ક્ષેત્રે પણ મોટું પ્રોત્સાહન આપશે. ખાનગી ભાગીદારી છતાં વિશ્વ સ્તરીય એરપોર્ટ અને પરિવહન સંબંધિત માળખાકીય સુવિધાઓ વિકસાવવાની ભારત સરકારની યોજનાને આ રોકાણ નોંધપાત્ર રીતે પ્રમાણિત કરશે. તાજેતરમાં જાહેર થયેલી રાષ્ટ્રીય મુદ્રીકરણ પાઇપલાઇન  ને પણ આ રોકાણ નોંધપાત્ર પ્રોત્સાહન આપશે, કારણ કે તે અસ્કયામતો જેવી કે રસ્તા, રેલવે, એરપોર્ટ, સ્પોર્ટ્સ સ્ટેડિયમ, પાવર ટ્રાન્સમિશન લાઇન અને ખાનગી ઓપરેટરોને ગેસ પાઈપલાઈનને સંભાળવા સહિત રાજ્યની માલિકીની માળખાકીય સંપત્તિઓ ભાડે આપવા માટે મદદ કરશે. મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડ એનએમપી હેઠળ આવરી લેવાયેલા કેટલાક ક્ષેત્રોમાં ડાઉનસ્ટ્રીમ રોકાણ કરવાનો પ્રસ્તાવ મૂકી રહી છે.
આ રોકાણ પ્રત્યક્ષ રોજગારીનું સર્જન પણ કરશે કારણ કે મેસર્સ એન્કોરેજ ઇન્ફ્રાસ્ટ્રક્ચર ઇન્વેસ્ટમેન્ટ હોલ્ડિંગ લિમિટેડ જે ક્ષેત્રમાં ડાઉનસ્ટ્રીમ રોકાણો કરવાનો પ્રસ્તાવ મૂકી રહી છે તે મૂડી અને રોજગાર આધારિત ક્ષેત્ર છે. આ રોકાણ બાંધકામ અને સહાયક પ્રવૃત્તિઓ દરમિયાન પરોક્ષ રોજગારનું પણ સર્જન કરશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 213
પ્રધાનમંત્રીનું કાર્યાલય
પ્રધાનમંત્રી 21મી જાન્યુઆરીએ સોમનાથ ખાતે નવા સર્કિટ હાઉસનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 21મી જાન્યુઆરી, 2022ના રોજ સવારે 11 વાગ્યે સોમનાથ ખાતે નવા સર્કિટ હાઉસનું વીડિયો કોન્ફરન્સિંગ દ્વારા ઉદ્ઘાટન કરશે. આ પ્રસંગે પ્રધાનમંત્રીના સંબોધન પછી ઉદ્ઘાટન થશે.
સોમનાથ મંદિરમાં દર વર્ષે દેશ-વિદેશમાંથી લાખો શ્રદ્ધાળુઓ દર્શનાર્થે આવે છે. હાલની સરકારી સુવિધા મંદિરથી દૂર આવેલી હોવાથી નવા સરકીટ હાઉસની જરૂરિયાત અનુભવાઈ હતી. નવું સર્કિટ હાઉસ રૂ. 30 કરોડથી વધુના ખર્ચે બનાવવામાં આવ્યું છે અને તે સોમનાથ મંદિરની નજીક આવેલું છે. તે સ્યુટ, વીઆઇપી અને ડીલક્સ રૂમ, કોન્ફરન્સ રૂમ, ઓડિટોરિયમ હોલ વગેરે સહિતની ટોચની કક્ષાની સુવિધાઓથી સજ્જ છે. લેન્ડસ્કેપિંગ એવી રીતે કરવામાં આવ્યું છે કે દરેક રૂમમાંથી સમુદ્રનો નજારો મળી શકે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પુલવામાના શહીદોને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ પુલવામાના શહીદોને શ્રદ્ધાંજલિ આપી છે.
પ્રધાનમંત્રીએ ટ્વીટ કર્યું;
“આપણે પુલવામામાં આ દિવસે ગુમાવેલા આપણા બહાદુર નાયકોને યાદ કરીએ છીએ. આપણે તેમના સર્વોચ્ચ બલિદાનને ક્યારેય ભૂલીશું નહીં. તેમની હિંમત આપણને મજબૂત અને વિકસિત ભારત બનાવવા માટે પ્રેરિત કરે છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આંધ્ર પ્રદેશના ચિત્તૂરમાં બસ દુર્ઘટનામાં થયેલી જાનહાનિ પર શોક વ્યક્ત કર્યો; પીડિતો માટે PMNRF તરફથી એક્સ-ગ્રેશિયા મંજૂર કર્યા
પ્રધાનમંત્રી શ્રી નરેન્દ્ર મોદીએ આંધ્ર પ્રદેશના ચિત્તૂરમાં થયેલી એક દુ:ખદ બસ દુર્ઘટનામાં જીવ ગુમાવનારાએ પ્રત્યે શોક વ્યક્ત કર્યો છે.
પ્રધાનમંત્રીએ મૃતકના નજીકના સંબંધીઓને 2 લાખ રૂ.ની અને અકસ્માતમાં ઘાયલ થયેલા લોકોને 50,000 રૂ. પ્રાઇમ મિનિસ્ટર નેશનલ રિલીફ ફંડ માંથી એક્સ-ગ્રેશિયા પણ મંજૂર કર્યા છે.
પ્રધાનમંત્રી કાર્યાલયે ટ્વીટ કર્યું;
"આંધ્રના ચિત્તૂરમાં એક દુ:ખદ બસ અકસ્માતમાં જાનહાનીથી વ્યથિત છું. શોકગ્રસ્ત પરિવારો પ્રત્યે સંવેદના. હું આશા રાખું છું કે ઈજાગ્રસ્તો જલ્દી સ્વસ્થ થઈ જાય.
મૃતકના નજીકના સંબંધીઓને PMNRF તરફથી રૂ. 2 લાખ અને ઘાયલોને રૂ. 50,000 આપવામાં આવશેઃ PM @narendramodi"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
અમારી સરકાર મહિલાઓના સન્માન અને સશક્તિકરણ માટે પ્રતિબદ્ધ છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે અમારી સરકાર મહિલાઓના સન્માન અને સશક્તિકરણ માટે પ્રતિબદ્ધ છે. શ્રી મોદીએ એમ પણ કહ્યું કે ઈન્ડિયા પોસ્ટ દ્વારા શરૂ કરવામાં આવેલ “મહિલા સન્માન બચત પત્ર” તેનું શ્રેષ્ઠ ઉદાહરણ છે.
નાણા મંત્રાલયે મહિલા સન્માન બચત પ્રમાણપત્રો, 2023 માટે ગેઝેટ નોટિફિકેશન બહાર પાડ્યું છે અને તાત્કાલિક અસરથી 1.59 લાખ પોસ્ટ ઓફિસમાં ઉપલબ્ધ કરાવવામાં આવ્યું છે. આ યોજનાની જાહેરાત 2023-24ના બજેટમાં કેન્દ્રીય નાણાપ્રધાન દ્વારા 'આઝાદી કા અમૃત મહોત્સવ'ની ઉજવણી માટે કરવામાં આવી હતી અને તે છોકરીઓ સહિત મહિલાઓના નાણાકીય સમાવેશ અને સશક્તિકરણ તરફ એક મહત્વપૂર્ણ પગલું છે.
ઈન્ડિયા પોસ્ટ દ્વારા ટ્વીટ થ્રેડના જવાબમાં, પ્રધાનમંત્રીએ ટ્વીટ કર્યું;
"અમારી સરકાર મહિલાઓના સન્માન અને સશક્તિકરણ માટે પ્રતિબદ્ધ છે અને "મહિલા સન્માન બચત પત્ર" તેનું શ્રેષ્ઠ ઉદાહરણ છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે ભારત અને જાપાન વચ્ચે "સ્પષ્ટીકૃત કુશળ કામદાર" માં ભાગીદારી માટે સમજૂતી કરાર પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને જાપાન વચ્ચે "સ્પષ્ટીકૃત કુશળ કામદાર" ને લગતી સિસ્ટમના યોગ્ય સંચાલન માટે ભાગીદારી માટેના મૂળભૂત ઢાંચા પર સમજૂતી કરારને મંજૂરી આપી છે.
વિગતો:
હાલના સમજૂતી કરાર દ્વારા જાપાનમાં ચૌદ નિર્દિષ્ટ ક્ષેત્રોમાં કાર્ય કરવા માટે જરૂરી કુશળતા અને જાપાની ભાષાની કસોટી દ્વારા લાયકાત ધરાવતા હોય તેવા કુશળ ભારતીય કામદારોને મોકલવા જેની સ્વીકૃતિ બાદ ભારત અને જાપાન વચ્ચે ભાગીદારી અને સહકાર માટેની સંસ્થાકીય પદ્ધતિ ગોઠવવામાં આવશે. આ ભારતીય કામદારોને જાપાન સરકાર દ્વારા "નિર્દિષ્ટ કુશળ કામદાર" ના રહેઠાણ માટેનો નવો દરજ્જો આપવામાં આવશે.
અમલીકરણ વ્યૂહરચના:
આ સમજૂતી કરાર અંતર્ગત, આ એમઓસીના અમલીકરણને અનુસરવા માટે સંયુક્ત કાર્યકારી જૂથની રચના કરવામાં આવશે.
મુખ્ય અસર:
સહકાર મેમોરેન્ડમ  લોકોથી લોકો સુધીના સંપર્કો, કામદારો અને કુશળ વ્યાવસાયિકોની ભારતથી જાપાન સુધીની ગતિશીલતામાં વધારો કરશે
લાભાર્થીઓ:
ચૌદ ક્ષેત્રના કુશળ ભારતીય કામદારો જેમ કે, નર્સિંગ કેર; મકાન સફાઈ; મટિરીયલ પ્રોસેસિંગ ઉદ્યોગ; ઔદ્યોગિક મશીનરી ઉત્પાદન ઉદ્યોગ; ઇલેક્ટ્રિક અને ઇલેક્ટ્રોનિક માહિતી સંબંધિત ઉદ્યોગ; બાંધકામ; શિપબિલ્ડિંગ અને શિપ સંબંધિત ઉદ્યોગ; ઓટોમોબાઈલ જાળવણી; ઉડ્ડયન; લોડીંગ; કૃષિ; માછીમારી; ફૂડ અને બેવરેજીસ મેન્યુફેક્ચરિંગ ઉદ્યોગ અને ફૂડ સર્વિસ ઉદ્યોગને જાપાનમાં નોકરી કરવાની તકોમાં વધારો થયો હોત.
SD/GP/BT
(